wickkiey/tamil-wikipedia-markdown huggingface dataset:
# ஷாமியானா


யில் ஷாமியானா]]  

**ஷாமியானா**('Shamiana )என்பது பிரபலமான இந்திய சடங்குகளில் போடப்படும் கூடாரம் அல்லது வெய்யில் பந்தல், பொதுவாக இதனை வெளிப்புற அல்லது திறந்த வெளியில் நடக்கிற கூட்டங்களில், கல்யாணம், விருந்து நிகழ்ச்சிகளில் பயன்படுத்துகின்றனா்..இது பக்க சுவா் அற்றவை. இதன் வெளிப்புற துணி பல வண்ணங்களையும் அல்லது அழகிய வடிவமைப்புகளையும் கொண்டது.மரத்துருவங்கள் நான்கு மூலைகளுக்கும் ஆதரவு கொடுக்கிறது. இவற்றின் வரலாறு முந்தைய முகலாய காலத்திற்கு முந்தியது.  

இந்திய அரசாங்கத்தின் சேவை வரிவிதிமுறை 1997 யின் படி, ஷாமியானாவின் வரையறையை பிரிவு 65 ல் (77A) உட்கூறுவாகும். பந்தல் அல்லது ஷாமியானா என்பது சிறந்த ஏற்பாடுகளை அல்லது உத்தியோகபூா்வ வணிக செயல்பாடுகளை ஏற்பாடு செய்வதற்காக சிறப்பாக செய்யப்பட்டதாகும்.
# ஆக்கர்மான் வரிசை

கணிதத்தில், **ஆக்கர்மான் வரிசை** (*Ackermann ordinal*) என்பது எண்ணுக்கடங்கிய வரிசையில் பொியதாகும். வில்கெம் ஆக்கர்மானின் பெயரால் இது அழைக்கப்படுகிறது. ஆக்கர்மான் வரிசை என்னும் பதம் அடிக்கடி பொிய வரிசையான, சிறிய வெப்லன் வரிசைக்காகப் பயன்படுத்தப்படுகிறது.  

எதிர்பாராத விதமாக பெஃபர்மான் சூட் வரிசை Γ<sub>0</sub> வரிசையைத் தவிர்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψ<sub>α</sub>(β) குறியீடுகளைக் கொண்டுள்ளது. அதில் சில எண்ணுக்கடங்கிய வரிசைகளை எண்ணுக்கடங்காத சார்பளவைச் சுட்டுகளுக்கு பதிலாக உருவாக்கும் வெப்லனின் சார்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சார்புகள்" ஆகும்.  

ஆக்கர்மான் வரிசையில் சிறியது, வரிசை குறியீட்டு முறைகளின் வரம்பு ஆகும். இதை 1951 ஆம் ஆண்டில் ஆக்கர்மான் கண்டறிந்தாா். இது சில நேரங்களில் <math>\phi_(0)</math> அல்லது <math>\theta(\Omega^2)</math> அல்லது <math>\psi(\Omega^{\Omega^2})</math> எனக் குறிக்கப்படும். வெப்லனால் உருவாக்கப்பட்ட முறையினை விட ஆக்கர்மானின் முறையின் குறியீடு தரம் குறைந்ததாகும்.
# ஜான் டி. லாசன்

**ஜான் டேவிட் லாசன்** (*John D. Lawson*) (4 ஏப்ரல் 1923 - 15 ஜனவரி 2008) ஐக்கிய இராச்சியத்தைச் சேர்ந்த பொறியாளரும், இயற்பியலாளரும் ஆவார்.  

இவர் கோவென்ட்ரியில் பிறந்தார். கேம்பிரிட்ஜ் செயின்ட் ஜான்ஸ் கல்லூரிக்கு செல்லும் முன் வோல்வெர்ஹாம்ப்டன் இலக்கண பள்ளியில் படித்தார். 1943 ஆம் ஆண்டில் இளங்கலை பட்டம் பெற்றார். பின்னர் தொலைதூர ஆராய்ச்சி நிறுவனமான மல்வெர்னைச் சேர்ந்தார். அங்கு மைக்ரோவேவ் ஆன்டெனா வடிவமைப்பு வேலைக்கு நியமிக்கப்பட்டார். 1947 இல் அணு ஆற்றல் ஆராய்ச்சி நிறுவனத்தின் (AERE) ஊழியர்களில் ஒரு உறுப்பினராக இருந்த போதிலும், லாஸ்ஸன் மல்வெர்னில் பணியாற்றினார். புதிய 30 MeV synchrotron சோதனை முயற்சியை மேற்கொண்டார். 1951 ஆம் ஆண்டில் ஹார்வெல்லில் அணு ஆற்றல் ஆராய்ச்சி நிறுவனத்தின் பொது இயற்பியல் பிரிவுக்கு மாற்றப்பட்டார். ஜஸ்டா (ஜீரோ எரிசக்தி சுழற்சிகல் சபை) இணைவு பணிக்கு பொறுப்பாளராக இருந்த பீட்டர் தோன்மேன் தலைமையிலான ஒரு குழுவில், லில்சன் கிளைஸ்ட்ரான், உயர்-சக்தி நுண்ணலை உற்பத்தி செய்யும் வேலை செய்தார். டோன்மான்னுடன் லாசன் இணைந்திருந்ததால் அணுக்கரு இணைவு பற்றி ஆர்வம் காட்டினார்.
# சிரைக் கல்

**சிரைக் கல்** (*Phlebolith*) என்பது சிரைக்குள் கால்சியப் படிவுகளால் உருவாகும் ஒரு சிறிய, வட்டவடிவமான, கல்லினைக் குறிக்கும். இடுப்புப் பகுதியின் கீழ் பகுதிச் சிரைகளில் இவை பொதுவாகக் காணப்படுகிறது. இவை பொதுவாக மருத்துவ முக்கியத்துவம் வாய்ந்தவை அல்ல. இடுப்புப் பகுதியின் கீழ் பகுதியில் சிரைக் கல் உள்ளபோது சில நேரங்களில் சிறுநீர்க் குழாய்களில் உள்ள சிறுநீரகக் கற்களிலிருந்து எக்ஸ்ரே மூலமாக வேறுபடுத்திப் பார்ப்பது கடினமாகும். கடினமான பொருளால் சிரை அடைக்கப்படும்போது குருதி ஓட்டம் தடைபட்டு அதற்குக் கீழ் உள்ள சிரைகள் சுருண்டும், நெளிந்தும், வீங்கியும் காணப்படும். சில சமயங்களில் தசை அழுகுதலும் ஏற்பட வாய்ப்புண்டு. இடுப்பு பகுதியிலுள்ள சிரைக்கற்கள் சுமார் 44.2% மக்களிடம் காணப்படுகிறது. ஆண்களை விட (37.3%) பெண்களில் (50.1%) இவை அதிகம் காணப்படுகிறது. சிரைக்கற்களின் அளவு வயதுக்கு ஏற்ப அதிகரிக்கிறது. இவை இடுப்புப் பகுதியின் வலது பக்கத்தை விட இடதுபுறத்தில் அடிக்கடி தோன்றுகின்றன.. சிரைக்கற்கள் இடுப்புப் பகுதிக்கு வெளியே சுமார் 2% மக்கள் தொகையில் காணப்படுகின்றன.  

## காரணங்கள்
சிரையில் குருதி உறைவு, அழற்சியாலோ உயிரிகளாலோ ஏற்படும். கால்சியம் கலப்பதால் உறைதல் கடினமாகி, கல் நிலையை அடைகிறது. இந்நோய், குறிப்பாக நீரிழிவு நோயாளிகளுக்கு ஏற்பட வாய்ப்புண்டு.  

## மருத்துவ முறை
இந்நோய் சாதாரணமாக கால் சிரைகளிலேயே வரும். காலை உயரமாகத் தூக்கி வைத்துக் கொண்டு படுக்க வேண்டுமென அறிவுறுத்தப்படுகிறது. சிரை அழற்சியும், தசை அழகுதலும் வராமல் தடுக்க உயிர் எதிர் மருந்துகள் ஊசி மூலமாகவோ அல்லது வாய் வழியாகவோ செலுத்தப்படுகிறது.
# மயிலாடுதுறை சந்திப்பு தொடருந்து நிலையம்


**மயிலாடுதுறை சந்திப்பு தொடருந்து நிலையம்** (*Mayiladuthurai Junction railway station*, நிலையக் குறியீடு:*MV*) இந்தியாவின், தமிழ்நாடு மாநிலத்தில், மயிலாடுதுறை மாவட்டத்தில், மயிலாடுதுறை நகரில் அமைந்துள்ளது ஒரு தொடருந்து நிலையம் ஆகும்.  

தெற்கு இரயில்வே மண்டலத்தின் திருச்சிராப்பள்ளி இரயில்வே கோட்டத்தின் கீழ் இந்த தொடருந்து நிலையம் அமைந்துள்ளது. மாநிலத்தின் பல்வேறு பகுதிகளையும், அதே போல் மற்ற மாநிலங்களை இணைக்கும் ஒரு நிலையமாக உள்ளது.  

## இடம் மற்றும் அமைப்பு
மயிலாடுதுறை சந்திப்பில் நிற்கும் காட்சி]]  

மயிலாடுதுறை தொடருந்து நிலையம் நகரத்தின் தென்-மேற்கு பகுதியில் அமைந்துள்ளது. இதன் மிக அருகிலேயே பேருந்து நிலையம் உள்ளது.  

மயிலாடுதுறை தொடருந்து நிலையம், மயிலாடுதுறை நகரின் ஒரு மைய புள்ளியாகவும் சென்னை, நாகப்பட்டினம், இராமேசுவரம், கும்பகோணம், தஞ்சாவூர்,திருவாரூர்' மற்றும் பாபநாசம் போன்ற முக்கிய நகரங்களை இணைக்கும் நிலையமாக அமைந்துள்ளது. இது தென்னக இரயில்வேயின் சென்னை எழும்பூர் - தஞ்சாவூர் முதன்மை வழித்தடம் மீது அமைந்துள்ளது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, மயிலாடுதுறை சந்திப்பு தொடருந்து நிலையத்தை புதுப்பிக்கும் பணிக்கு 20.46 கோடி ரூபாய் ஒதுக்கப்பட்டுள்ளது.
# தேற்ற இயற்பியலாளர்களின் பட்டியல்

**கோட்பாட்டு இயற்பியல் (**List of theoretical physicists**)** அறிஞர்களின் பட்டியல் கீழே கொடுக்கப்பட்டடுள்ளது. இந்தப் பட்டியல் அவர்களின் பிற்பபு-இறப்பு ஆண்டை கணக்கிட்டு கொடுக்கப்பட்டுள்ளது.  

## கற்காலம்

- தேலஸ் (624-546 கி.மு)
- பித்தாகரசு (569-475 கி.மு)
- டெமோக்கிரட்டிசு (460 கிமு)
- அரிசுட்டாட்டில் (கி.மு.287 - 212)

## இடைக்காலம்

- இபின் அல் ஹய்தம் (கி.பி 965- 1040)
- அல்-பிருனி (கி.பி 973 - 1048)
- ஓமர் கய்யாம் (1048-1131)
- அல்பராஃபி(கி.பி 872 - 950)
- நசீருத்தீன் அத்-தூசீ (கி.பி 1201 - 1274)

## 15 ஆம் நுாற்றாண்டு 16 ஆம் நுாற்றாண்டு வரை

- நிக்கோலாஸ் கோப்பர்னிக்கஸ் (1473 - 1543)

## 16 - 17 ஆம் நுாற்றாண்டு

- கலீலியோ கலிலி(1564 - 1642)
- யோகான்னசு கெப்லர் (1571 - 1630)
- ரெனே டேக்கார்ட் (1596 - 1650)
# மது தயாரித்தல்



மது தயாரித்தல் (ஒயின்) என்பது   திராட்சை அல்லது பிற மூலப்பொருள்களைக் கொண்டு தயாரிக்கப்படும் பழச்சாறை நொதிக்கச்செய்வதன் மூலம் தயாரிக்கப்பட்டு ஒயின் போத்தல்களில் அடைக்கப்படுகிறது. பெரும்பாலான மதுவகைகள் திராட்சைகளைக் கொண்டு செய்யப்பட்டாலும், மற்ற பழங்கள் அல்லது தாவரங்களிலிருந்து இது தயாரிக்கப்படலாம். மீட் மதுவானது தேன் கொண்டு தயாரிக்கப்படும் ஒரு மது ஆகும்.  

மதுபானத்தை இரண்டு வகைகளாக பிரிக்கலாம்: அசைவில்லாத மது உற்பத்தி முறை (கார்பனேற்றம் இல்லாமல்) மற்றும் ஒளிர் ஒயின் உற்பத்தி முறை (கார்பனேற்றம் - இயற்கை அல்லது உட்செலுத்தப்படுதல்).  

மது மற்றும் மதுபானம் பற்றிய அறிவியல் ஒனாலஜி என்று அழைக்கப்படுகிறது. பாரம்பரியமாக மதுவைத் தயாரிப்பவர் வைன்மேக்கர் அல்லது வின்ட்னெர் என்று அழைக்கப்படுகிறார்.  

### செயல்முறைகள்
திராட்சை சாறெடுக்க முதலில் திராட்சையை அரைத்து கூழாக்க வேண்டும், பின்பு ௦.250 மி.கி பொட்டாசியம் மெட்டா பைசல்பேட், ஒரு லிட்டர் தண்ணிரில் சேர்த்து அதனுடன் 1:10 என்ற அளவில் ஈஸ்டும் சேர்க்கப்பட்டு குறைந்த வெப்பத்தில் பத்து நாட்களுக்கு குறையாமல் வைக்கப்பட வேண்டும். பல இரசாயன மாற்றங்களுக்குப் பிறகு மதுவின் மணம் வீசும். சரியான கூட்டுப் பொருள்கள் சேர்க்கவில்லை என்றாலும், வைக்கவில்லை என்றாலும் அசிட்டிக் அமில பாக்டிரியா உள்ளே நுழைந்து இந்த சாற்றை வினிகராகவும் , நீராகவும் மாற்றிவிடும்.  
## மதுஉற்பத்தி நாடுகள்

உலகின் முதல் 15 மது உற்பத்தி நாடுகளின் பட்டியல்.  
| Country | 2010 | 2011 | 2012 | 2013 | 2014 |  |
| --- | --- | --- | --- | --- | --- | --- |
| 44,381 | 50,757 | 41,548 | 42,004 | 46,698 |  |  |
| 48,525 | 42,772 | 45,616 | 52,029 | 44,739 |  |  |
| 35,353 | 33,397 | 31,123 | 45,650 | 41,620 |  |  |
| 20,887 | 19,140 | 21,650 | 23,590 | 22,300 |  |  |
| 16,250 | 15,473 | 11,778 | 14,984 | 15,197 |  |  |
| 11,420 | 11,180 | 12,260 | 12,500 | 12,000 |  |  |
| 9,327 | 9,725 | 10,569 | 10,982 | 11,316 |  |  |
| 13,000 | 13,200 | 13,511 | 11,780 | 11,178 |  |  |
| 8,844 | 10,464 | 12,554 | 12,820 | 10,500 |  |  |
| 6,906 | 9,132 | 9,012 | 8,409 | 9,334 |  |  |
| 7,148 | 5,622 | 6,308 | 6,237 | 6,195 |  |  |
| 6,400 | 6,353 | 6,400 | 6,200 | 6,000 |  |  |
| 3,287 | 4,058 | 3,311 | 5,113 | 4,093 |  |  |
| 1,900 | 2,350 | 1,940 | 2,484 | 3,204 |  |  |
| 2,950 | 2,750 | 3,115 | 3,343 | 2,900 |  |  |
| *Rest of the World* | 27,847 | 30,906 | 27,194 | 31,177 | 31,526 |  |
| *World* | 264,425 | 267,279 | 257,889 | 291,902 | 278,800 | } |
# ஜெகத் காஸ்பர் ராஜ்


**ஜெகத் காஸ்பர் ராஜ் (Rev.Fr.Jegath Gaspar Raj)** என்பவர் சென்னையை சார்ந்த கத்தோலிக்க பாதிரியார். தமிழ் மையம் அமைப்பின் நிறுவனரும், சென்னை சங்கமம் திருவிழாவின் ஒருங்கிணைப்பாளரும் ஆவார். 1995-2001 இல் வானொலி வெரிட்டசின் தமிழ் சேவையின் இயக்குநராகப் பணியாற்றினார். அவர் ஐடியா-ஜெய்பிரைட்டி சென்னை சர்வதேச மராத்தான் அமைப்பாளராகவும் இருக்கிறார். இவர் நாளா் பிரசுரங்களின் நிறுவனராகவும், ஒரு புத்தக வெளியீட்டு நிறுவனத்தின் நிறுவனர் ஆவார். 2009 ல், ஈழப் போர் IV இன் இறுதி கட்டங்களில், தமிழீழ விடுதலைப் புலிகளுக்கும் தமிழக அரசுக்கும் இடையே ஒரு தூதராக செயல்பட்டார்..  

இவர் தமிழை தாய் மொழியாக கொண்ட வணிக நபர்களுக்கு ஒரு தமிழ் நிறுவனத்தையும் நிறுவினார். இது தமிழர் தொழில் வர்த்தக விவசாயப் பெருமன்றம் என்று அழைக்கப்படுகிறது. அனைத்து உறுப்பினர்களும் ஒரு வாரம் ஒரு முறை சந்திக்கிறார்கள், அவர்களது சொந்த வணிகங்களை விவாதிக்கவும் மேம்படுத்தவும்.
# சாமுவேல் ஆடம்ஸ்


**சாமுவேல் ஆடம்ஸ்** (*Samuel Adams*, – அக்டோபர் 2, 1803) ஒரு அமொிக்க அரசியல் அறிஞரும், அரசியல்வாதியும் ஆவார். இவர் அமெரிக்காவின் தந்தை என்றழைக்கப்பட்டவர்களுள் ஒருவராவார். இவர், அமெரிக்காவில், மாசாசூசெட்சு மாகாணத்தின் அரசியல்வாதியாகவும் அமெரிக்கப் புரட்சியின் தலைவராகவும், அமெரிக்க அரசியல் கலாச்சாரத்தை உருவாக்கிய அமெரிக்க குடியாட்சித் தத்துவத்தை உருவாக்கியவர்களுள் ஒருவராவார். அமெரிக்காவை உருவாக்கிய ஜான் ஆடம்சின் நெருங்கிய உறவினர் ஆவார்.  

ஆடம்ஸ், பாஸ்டன் நகரில் பிறந்தார். இவர் ஆன்மீகம், அரசியலில் ஈடுபாடுள்ள குடும்பத்தில் வளர்ந்தார். ஹார்வர்டு பல்கலைக்கழகத்தில் பயின்றார். தொழிலில் தோல்வியுற்று, பின்பு வரிவசூலிப்பவராக இருந்தார். அதன்பிறகு அரசியலில் ஈடுபட்டார். மாசாசூசெட்ஸ் பிரதிநிச் சபையில் செல்வாக்குமிக்க தலைவராகத் திகழ்ந்தார். அதன்பிறகு ஆங்கிலோ-அமெரிக்க காலனிகளின்மேல் அவர்கள் அனுமதியில்லாமல் வரிவிதித்தை எதிர்த்து போராடினார். இவருடைய 1768 மாசாசூசெட்ஸ் சுற்றறிக்கைக் கடிதம், காலனி நாடுகளின் ஆங்கில அரசுக்கு ஒத்துழையாமையை ஏற்படுத்தியது. இதன் விளைவாக 1770 பாஸ்டன் படுகொலை நடந்தது. 1772-ஆடம்ஸ் மற்றும் அவருடன் பணிபுரிபவர்களும் சேர்ந்து ஒரு தொடர்புக் குழுவை ஏற்படுத்தினர். இக்குழுவின் வேலை ஆங்கில ஏகாதிபத்திய அரசை எதிர்க்கும் 13 குடியேற்ற நாடுகளில் உள்ளவர்களை ஒருங்கிணைப்பது. தொடர்ந்து ஆங்கிலேய அரசின் செயல்திற நுட்பத்தை எதிர்த்ததின் விளைவாக 1773-ல் பாஸ்டன் தேநீர் கொண்டாட்டம் நடைபெற்றது. அதனைத்தொடர்ந்து அமெரிக்கப் புரட்சி ஏற்பட்டது. ஆங்கில நாடாளுமன்றம் 1774 இல் ஒரு கடுமையான சட்டத்தை பிறப்பித்தது. அச்சமயத்தில், ஆடம்ஸ் பிலடெல்பியாவில் நடந்த அமெரிக்கப் புரட்சிக் காங்கிரஸ் மாநாட்டில் கலந்துகொண்டார். இம்மாநாடு காலனி ஆதிக்க நாடுகளை ஒன்றிணைத்தது. இவர் 1774-ல் அமெரிக்கப் புரட்சி அமைப்பு உருவாக உதவினார், மற்றும் 1776-ல் அமெரிக்கச் சுதந்திரப் பிரகடனத்திற்கு வழிகோலினார். இவர் கூட்டுக்குழுவின் விதிகள் மற்றும் மாசாசூசெட்டின் அரசியல் அமைப்புச் சட்டத்தை உருவாக்கவும் உதவியாக இருந்தார். அமெரிக்கப் புரட்சிக்குப் பிறகு, ஆடம்ஸ் மாசாசூசெட்ஸ் -க்கு வந்து, அங்கு ஆட்சிமன்றத்தில் பணியாற்றினார். இறுதியாக ஆளுநராக தேர்வுசெய்யப்பட்டார்.
# பரிணாம உளவியலின் அடிப்படை கோட்பாடுகள்


**பரிணாம வளர்ச்சி பற்றிய அடிப்படைக் கோட்பாடுகள்** (*theoretical foundations of evolutionary psychology*) என்பது உளவியல் ரீதியான, பொதுவான மற்றும் அறிவியல் கோட்பாடுகள் பற்றிக் கூறுவதாகும். மனிதர்களின் சமூக உணர்வுகள் பற்றிய சார்லஸ் டார்வின் யூகங்களின் அடிப்படையில் பரிணாம வளர்ச்சி பற்றிய கோட்பாடுகள் முன்மொழியப்பட்டது. இருபதாம் நூற்றாண்டில் பரிணாம வளர்ச்சி பற்றிய கோட்பாடுகளில் ஏற்பட்ட முன்னேற்றம் நவீன பரிமாண உளவியல் கோட்பாடுகள் வருவதற்கு அடிப்படையாக உள்ளது.  

## உள்ளடங்கிய ஒன்றிப்போதல் கோட்பாடு
1964 ல், வில்லியம் டி. ஹாமில்டன் என்பவரால் மரபியல் ரீதியான பரிணாம வளர்ச்சியை அடிப்படையாகக் கொண்டு உள்ளடங்கிய ஒன்றிப்போதல் கோட்பாடு முன்மொழியப்பட்டது. வில்லியம் டி. ஹாமில்டனின் கருத்துப்படி, தனிமனிதர்கள் அவர்களுடைய நெருங்கிய உறவினர்களுடன் உறவு வைத்துக் கொள்வதன்மூலம் அவர்களது மரபணுக்களை அடுத்த தலைமுறைக்கு கடத்துகின்றனர். உள்ளடங்கிய ஒன்றிப்போதல் கோட்பாடு பொதுநல நடத்தை கோட்பாடு பற்றியும் விளக்குகிறது.
# காரகும் கால்வாய்


**காரகும் கால்வாய்** (*Karakum Canal*, Qaraqum Canal, *Garagum Canal*; ) துருக்மெனித்தானில் அமைந்துள்ளது. இது உலகின் மிகப்பெரிய நீர்ப்பாசன, நீர்வழங்கும் கால்வாய்களில் ஒன்றாகும். இக்கால்வாய் கட்டும் பணி 1954 ஆம் ஆண்டில் தொடங்கப்பட்டு 1988 இல் முடிவுற்றது. இதன் மொத்த நீளம் 1,375 கி.மீ. ஆகும். ஆண்டுதோறும் 13 கனகி.மீ. நீரை ஆமூ தாரியா ஆற்றில் இருந்து காராகும் பாலைவனத்திற்குக் கொண்டு செல்கிறது. துருமெனித்தானின் வேளாண்மை வளர்ச்சிக்கு இக்கால்வாய் முக்கியமான பங்காற்றுகிறது. குறிப்பாக பருத்தி ஓரினப்பயிர் முறை சோவியத் ஒன்றியத்தினால் பெருமளவு முன்னெடுக்கப்பட்டது, தலைநகர் அசுகாபாதிற்கு நீர்வழங்கும் முக்கிய ஆதாரம் இக்கால்வாயே ஆகும்.
# பாட்டியாலா பார்வையற்றோர் சிறப்புப் பள்ளி



**பாட்டியாலா பார்வையற்றோர் சிறப்புப் பள்ளி** என்பது இந்தியாவின், பஞ்சாப் மாநிலத்தின், பாட்டியாலா நகரில் உள்ள ஒரு சிறப்புப் பள்ளி ஆகும். ஊனமுற்றோர் நலனுக்கான சங்கத்தின் எஸ்தர் கோலேரியஸ் என்பவரால் 1967 ஆம் ஆண்டில் இப்பள்ளி துவக்கப்பட்டது.  

முதன்முதலில் நான்கு மாணவர்களை கொண்டு உருவாக்கப்பட்டது. இப்பள்ளியில் முன்பருவ பள்ளி முதல் பன்னிரெண்டாம் வகுப்பு வரை மாணவர்களுக்கு இலவசக் கல்வி வழங்கப்படுகிறது. இங்குள்ள காது கேளாதோருக்கான பள்ளியில் 200 குழந்தைகள் உள்ளனர், இதில் 140 பேர் காதுகேளாதோர் மற்றும் 60 பேர் பார்வையற்றோர். மாணவர்களுக்கு இலவச தங்கும் வசதியும் வழங்கப்படுகிறது. தற்போது 180 மாணவர்கள் இந்த தங்கும் விடுதியில் உள்ளனர். மேலும், மாணவர்களுக்கு இலவச சீருடைகள், எழுதுபொருட்கள் மற்றும் உணவுகள் அளிக்கப்படுகின்றன.  

## கல்வி உதவித்தொகை
கண்பார்வையற்றோருக்காக மதிய அரசும், மாநில அரசும் உதவித்தொகை அளித்து வருகின்றன. மேலும் ஜெர்மன் நாட்டில் cbm நிறுவனத்தைச் சார்ந்தவர்கள் பண உதவி செய்கின்றனர்.  

## வகுப்பறையும் கற்பித்தல்முறைகளும்
- நான்கு புலன்கள் சார்ந்த பயிற்சி அளிக்கப்படுகிறது.
- கைவிரல்களுக்கு பயிற்சி அளிக்கப்படுகிறது.
- பிரெய்லி முறையில் படிப்பதற்கு மற்றும் எழுதுவதற்கும் பயிற்சி அளிக்கப்படுகிறது.
- பிரெய்லி முறையில் 6 புள்ளிகளைக் கொண்டு 63 வகை சேர்க்கையை உருவாக்கமுடியும். இங்கு பணிபுரியும் ஆசிரியர்களுக்கு சிறப்பு பயிற்சி அளிக்கப்படுகிறது.
- ஆறாம் வகுப்பிற்கு பிறகு அணைத்து பாடங்களையும் ஒலி நாடாக்களில் பதிவு செய்யப்பட்டு கற்பிக்கப்படுகிறது.
- பிரெய்லி பலகையில் மாணவர்கள் எழுதும் வகையில் ஆணி போன்ற styles என்ற கருவி பயன்படுத்தப்படுகிறது.
- டயலோர் பிளாவ் என்பவர் கண்டுபிடித்த taylor என்ற கருவி கணக்குகளை செய்ய பயன்படுத்தப்படுகிறது. இதில் pegs என்ற மென்பொருள் பயன்படுத்தப்படுகிறது.

## விளையாட்டு முறைகள்
- சிறப்பு விளையாட்டுகள் ஒலி அடிப்படையாகக் கொண்டு பயிற்சி அளிக்கப்படுகிறது.
- மேடு பள்ளங்களை அறிந்து நடப்பதற்கு mobilitycane கொண்டு பயிற்சி அளிக்கப்படுகிறது.

## கைத்தொழில்
துண்டு நெய்தல், கூடை பின்னுதல், இசைக் கருவிகள் வாசித்தல் போன்றவற்றில் பயிற்சி அளிக்கப்படுகின்றன.
# வாக்கியம்

**வாக்கியம்** *(Sentence)* என்பது இலக்கண விதிகளுக்குட்பட்டு ஒன்றுக்கு மேற்பட்ட சொற்கள் இணைந்து பொருளை உணர்த்தினால் அவ்வமைப்பு தொடர் என்றும் வாக்கியம் என்றும் கூறப்படும். தொடர் உணர்த்தும் கருத்தினைக் கொண்டும், தொடரின் அமைப்பினைக் கொண்டும் தொடர் பல்வேறு வகைகளாக வகைப்படுத்தப்படுகிறது.  

## வாக்கியத்தின் வகைகள்
1. செய்தி வாக்கியம்
1. வினா வாக்கியம்
1. உணர்ச்சி வாக்கியம்
1. கட்டளை வாக்கியம்
1. தனி வாக்கியம்
1. தொடர் வாக்கியம்
1. கலவை வாக்கியம்
1. உடன்பாட்டு வாக்கியம்
1. கூட்டு வாக்கியம்
1. எதிர்மறை வாக்கியம்
1. தன்வினை வாக்கியம்
1. பிறவினை வாக்கியம்
1. செய்வினை வாக்கியம்
1. செயப்பாட்டுவினை வாக்கியம்
# நாகர்கோவில் மணிக் கூண்டு



**நாகர்கோவில் மணிமேடை சந்திப்பு** என்றும் **நாகர்கோவில் மணிக்கூண்டு** என்றும் அறியப்படுவது நாகர்கோவில் நகரின் மையத்தில் அமைந்துள்ள ஒரு மணிக்கூண்டு ஆகும். 19 ஆம் நூற்றாண்டின் பிற்பகுதியில் நாகர்கோவிலுக்கு வந்த ஐரோப்பிய மிஷனரி அருட்திரு டதி என்பவரால், திருவிதாங்கூர் மஹாராஜாவிற்கு இந்த கோபுரத்தில் உள்ள கடிகாரம் வழங்கப்பட்டது. நாகர்கோவிலின்  
ஒரு முக்கிய அடையாளமான இது தற்போது புறக்கணிக்கப்பட்ட நிலையில் இருக்கிறது. இதை சாி செய்ய நிபுணர் இல்லாததால் இந்த கடிகாரத்தில் தற்போது மணி அடிப்பதில்லை.  

## வரலாறு
1893 இல் திருவாங்கூர் மன்னர் ஸ்ரீ மூலம் திருநாளின் வருகையின் நினைவாக நாகர்கோவிலின் மையப்பகுதியில் இந்த மணி மேடை கட்டப்பட்டது. இது இங்கிலாந்தைச் சார்ந்த ஹோஜியோர் எப் மற்றும் எஸ்.ஹோர்ஸ்லி அகியோரால் வடிவமைக்கப்பட்டது. அந்த ஆண்டின் பிப்ரவரி 15 ம் தேதி மகாராஜா அதை துவக்கி வைத்தார். லண்டன் டெர்பிஷையரிலுள்ள, டெர்பி குழுமத்தின் கொல்லரால் கடிகாரத்தின் ஊசல் செய்யப்பட்டது. கடிகாரம், எடை தாங்கிய 60 அடி நீளமுள்ள சங்கிலியுடன் இணைத்து கப்பி மூலம் புவிஈர்ப்பு விசையால் இயக்கப்படுகிறது. 2009 ஆம் ஆண்டில் நாகர்கோவில் நகராட்சியால் மணி மேடையை  
வல்லுநர்களிடம் பழுதுபார்ப்பதற்காக ஒப்படைக்கப்பட்டது. புரவலரால் 2010 மற்றும் 2012 ல் இரண்டு முறை கோபுரத்தை ரூ. 4 லட்சம் செலவில் புதுப்பிக்கப்பட்டது. திருவனந்தபுரத்தைச் சார்ந்த ரிச்சர்ட் எனும் தொழில்நுட்ப வல்லுநர் தான் பொதுவாக கடிகாரத்தை சரிசெய்வார். அவரது மரணத்திற்கு பிறகு கடிகாரம் மணியடிப்பதை நிறுத்திவிட்டது..
# நான்காம் கேரள வர்மா

**நான்காம் கேரள வர்மா** (*Kerala Varma IV*) (இறப்பு: 1853 ஆம் ஆண்டு பிப்ரவரி) 1851 முதல் 1853 வரை கொச்சி பிராந்தியத்தை ஆட்சி செய்த இந்திய மன்னர் ஆவார். இவர் இறந்த பிறகு "காசியில் தீப்பெட்ட மகாராஜா" என அழைக்கப்பட்டார்.  

## ஆட்சி
இவர், பதிமூன்றாம் இராம வர்மாவின் தம்பி ஆவார். 1851 ஆம் ஆண்டு ஜூலை மாதம் பதிமூன்றாம் இராம வர்மாவின் மரணத்தை தொடர்ந்து அரியணையில் அமர்ந்தார். கேரள வர்மா, ஆங்கிலேயர்களின் ஆதிக்க இந்தியப் பகுதிகளுக்கு சுற்றுப்பயணத்தை மேற்கொண்டார். கோயம்புத்தூர், பெங்களூர், புனே, இந்தோர் மற்றும் வாரணாசி ஆகிய பகுதிகளுக்கு சென்றார். அரியணை ஏறிய ஒன்றறை ஆண்டுகள் கழித்து பெரியம்மை நோயினால் பாதிக்கப்பட்டார்.
# மார்த்தாண்டம்.சி.எஸ்.ஐ. தேவாலயம்

இந்தியாவில் கன்னியாகுமரி மறைமாவட்டத்தின் மிகப்பெரிய  
சேகர தேவாலயங்களில் ஒன்றாகும். பாடசாலைகள், கல்லூரிகள், மருத்துவமனைகள், ஒரு சித்திரப்பூவேலைப்பாடு தொழிற்சாலை, ஒரு புத்தகநிலையம் ஒரு அச்சகம் மற்றும் ஒரு ஷாப்பிங் வளாகம் போன்ற தொண்டு நிறுவனங்களுடன் தொடர்புபட்ட பல்வேறு சேவைகளின் மையமாக இருப்பது சிறப்பு.  

தேவாலயம் அருள் திரு ராபட் சிங்ளேயர் அவர்களால் கட்டப்பட்டது.அருள் திரு ராபட் சிங்ளேயர் ஸ்காட்லாந்தில் பிறந்தார். இவர் 1910 -ஆம் ஆண்டு ஆகஸ்ட் 3 -ஆம் நாள் ஊழியராக திருநிலைபடுத்தப்பட்ட பின்னர் இந்தியாவுக்கு வந்தார். 1919 -இல் அருள் திரு எச்.ஐ.ஹாக்கர் ஐயரை தொடர்ந்து 1920-இல் மார்த்தாண்டம் வந்தார். அருள் திரு ராபட் சிங்ளேயர் 1919 முதல் 1939 வரை பணியாற்றினார்.  

அருள் திரு சி.ஜி. மார்சல் அவர்களால் 1924 ஜுலை 26-ஆம் நாள் அடிக்கல் நாட்டப்பட்டு கட்டுமானபணி முடிக்க பத்து ஆண்டுகள் ஆனது. அருள்திரு சிங்கிளேயர் தனிப்பட்ட முறையில் அவரது குறிக்கோள் நிறைவேற பக்தியாய் உழைத்தார். மார்த்தாண்டத்தில் வளர்ந்து வரும் சபைக்காக ஒரு அழகான ஆராதிக்கும் வ்ழிபாட்டுதலத்தை உருவாக்க வேண்டும் என்ற கனவு இருந்தது.இத்தேவாலயம் 1933 ஆம் ஆண்டு மே 13 இல் முடிக்கப்பட்டு அர்ப்பணம் செய்யப்பட்டது
# அடால்ஃப் வின்டாசு



**அடால்ஃப் ஒட்டோ ரீயினோல்டு வின்டாசு** *(Adolf Otto Reinhold Windaus)*(25 டிசம்பர் 1876-9 ஜூன் 1959) என்பவர்  ஒரு ஜெர்மன் வேதியியல் வல்லுநர் ஆவார். இவர் 1928 ஆம் ஆண்டில் செய்த கொழுப்பு மற்றும் வைட்டமின்களின் தாெடர்புக்கான ஆராய்ச்சிக்காக வேதியியலில் நோபல் பரிசு  பெற்றார்.   அவர் அடால்ஃப் பியுட்டினன்ட் எனபவாின்  முனைவர் ஆலோசகராக இருந்தார். அவரும்  1939 ஆம் ஆண்டு வேதியியலுக்கான நோபல் பரிசு பெற்றார்.  

அடால்ஃப் வின்டாஸ் பெர்லினில் பிறந்தார். எமில் பிஷர் என்பவரது உரைகளின் மூலம் வேதியியல் மீதான அவரது ஆர்வம்   எழுப்பப்பட்டது.   அவர் மருத்துவம் மற்றும் வேதியியலை முதலில் பெர்லினிலும்  பின்னர் ஃப்ரீபர்க்கிலும் படித்தார்.    இவர் 1900 ன் தொடக்கத்தில் ஃப்ரீபர்க்கில் பல்கலைக்கழகத்தில் கொழுப்பு மற்றும் மற்ற ஸ்டெரால்கள் படிப்பிற்காக பிஎச்டி பட்டம் பெற்றார்.  1913 இல் இவர் இன்ஸ்பிரக்கில் பல்கலைக்கழகத்தில் வேதியியல் பேராசிரியரானார்.  பின்னர் 1915 ஆம் ஆண்டு கோட்டிங்கென் பல்கலைக்கழகத்திற்கு மாற்றப்பட்டார்.  அங்கு அவரது ஓய்வு வரை  அதாவது 1944 வரை தங்கியிருந்தார்  

அவர் காெலஸ்ட்ரால் பல்வேறு படிநிலைகளில் வைட்டமின் D3 (கோல்கேல்சிஃபெரால் )யாக மாறுவதை கண்டறிவதில் ஈடுபட்டிருந்தார்.     தன்னுைடய காப்புாிமைகளை  மெர்க் மற்றும் பேயர் ஆகியாேருக்கு வழங்கினார். பற்றும் அவர்கள்  விஜன்டால் எனப்படும் மருத்துவத்தை 1927-ல் காெண்டுவந்தனர்.
# இராசிபுரம் நித்தியசுமங்கலி மாரியம்மன் கோயில்

**நித்தியசுமங்கலி மாரியம்மன் கோயில்** என்பது தமிழ்நாட்டில் நாமக்கல் மாவட்டத்தில் உள்ள இராசிபுரத்தில் அமைந்துள்ள ஒரு மாரியம்மன் கோயிலாகும்.  

## நித்திய கல்யாணி

பொதுவாக மாாியம்மன் அவதாித்துள்ள எல்லா ஆலயங்களிலும் திருவிழா துவங்கும் முன் கம்பம் நடப்படுவதும், விழா முடிந்ததும் நீர்நிலைகளில் அதை விடுவதும் வழக்கம். அவ்வாறு கம்பம் நடப்படும் போது அதை அம்மனின் கணவராக உருவகித்து அம்மனுக்கு மாங்கல்யம் சூட்டப்படும். திருவிழா முடிந்து கம்பம் எடுக்கும் பொழுது அம்மனுக்கு மாங்கல்யம் நீக்கி விதவையாக்கப்படும். இக்கோயிலில் ஆண்டு முழுவதும் கம்பம் எடுக்கப்படாமல் கோயிலிலேயே இருக்கும்.  

ஆண்டு தோறும் ஐப்பசி மாதம் திருவிழா நடைபெறும் பொழுது திருவிழா துவங்கும் முன் கம்பம் நீக்கப்பட்டு புதிதாக நடப்படும். இதனால் ஆண்டு முழுவதும் மாாியம்மன் சுமங்கலியாக காட்சி தருவதால் இவ்வம்மனுக்கு நித்ய கல்யாணி என்றும், நித்திய சுமங்கலி என்றும் திருநாமம் வழங்கப்படுகிறது.  

## விழாக்கள்

ஆண்டுதோறும் ஐப்பசி மாதம் திருவிழா நடைபெறுகிறது. அதில் ஏராளமான பக்தர்கள் கலந்து கெண்டு அக்னிக்குண்டம் (தீமிதி திருவிழா) இறங்குவது திருவிழாவின் சிறப்பாகும். மேலும் அமாவாசை, பௌர்ணமி ஆகிய நாட்களில் சிறப்பு பூஜைகள் நடைபெற்று வருகின்றன.  

## கோயில் அமைப்பு

நித்திய சுமங்கலி மாாியம்மன் திருக்கோயில் ஐந்து நிலைகளையுடைய இராஜகோபுரம் உள்ளது. இந்த இராஜ கோபுரமானது வடக்கு நோக்கியவாறும் உள்ளது. கோயிலில் உள்ள மூலவரான நித்திய சுமங்கலி மாாியம்மன் கிழக்கு நோக்கியவாறு அமைந்திருக்கின்றார். மேலும் விநாயகப் பெருமான், முருகப் பெருமான் ஆகியோருக்கு தனித்தனிச் சன்னதிகள் உள்ளன. இக்கோயிலின் தல விருட்சமாக வேம்பு உள்ளது
# குழந்தை திடீர் இறப்பு நோயறிகுறி


குழந்தைகளின் இத்தகைய திடீர் மரணங்களுக்கான காரணம் தெளிவாக அறியப்படவில்லை . குறிப்பிட்ட அடிப்படை பாதிப்பு, வளர்ச்சியில் ஒரு குறிப்பிட்ட நேரம், சுற்றுச்சூழல் அழுத்தம் உள்ளிட்ட இணைப்புக் காரணிகள் போன்ற காரணங்கள் இத்திடீர் மரணங்களுக்கான காரணமாகப் பரிந்துரைக்கப்பட்டுள்ளன 39 வார கர்ப்பத்திற்கு முன்பே குழந்தை பிரசவிக்கப்படுவது மற்றொரு ஆபத்து காரணியாகும் . சிசுக்களில் ஏற்படும் இவ்வகையான தீடீர் மரணம் 80 சதவீதமாகும் . எஞ்சியிருக்கும் 20 சதவீத சிசுமரணங்கள் நோய் தொற்றுகள், மரபியல் கோளாறுகள், இதய நோய் பிரச்சினைகள் போன்றவை காரணமாகின்றன . வேண்டுமென்றே மூச்சுத் திணறல் ஏற்படுத்தி குழந்தையை கொல்வதையும் இவ்வகையான திடீர் மரணம் தவறாகக் கண்டறியப்படலாம். 5 சதவீத்த்திற்கும் குறைவான ,மரணங்கள் இத்தகைய நிகழ்வுகளாக இருக்கும் என்று நம்பப்படுகிறது.
# பெரிய வெப்லன் வரிசை

கணிதத்தில், பெரிய வெப்லன் வரிசை என்பது பொிய எண்ணிடத்தக்க வரிசையாகும். இது ஓஸ்வேலட் வெப்லனின் பெயரால் அழைக்கப்படுகிறது.  

எதிா்பாராத விதமாக பிஃபா்மன் ஸுட் Γ0 வரிசையை தவிா்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψα(β) குறியீடுகளைக் கொண்டுள்ளது. அதில் சில எண்ணிடத்தக்க வரிசைகளை எண்ணிடதக்கதல்லாத சார்பளவைச் சுட்டுகளுக்கு பதிலாக உருவாக்கும் வெப்லனின் சாா்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சாா்புகள்" ஆகும்.  

பெரிய வெப்லன் வரிசை சில நேரங்களில்  <math>\phi_(0)</math> or <math>\theta(\Omega^2)</math> or <math>\psi(\Omega^{\Omega^2})</math> இவ்வாறாக குறிக்கப்படுகிறது. வெப்லன் சாா்பிலிருந்து முடிவிலா நீட்சி பெற்ற சார்பளவைச் சுட்டுலிருந்து இது வெப்லரால் கட்டமைக்கப்பட்டது.
# வஷிஷ்த நாராயண் சிங்



வசிஷ்ட நாராயண் சிங் ஒரு இந்திய கணிதவியலாளர் ஆவார் அவர் பீகார் மாநிலம் போஜ்புா் மாவட்டத்தில் உள்ள பசந்த்புாில் பிறந்தவா்.  

## ஆரம்ப வாழ்க்கை மற்றும் கல்வி
அவர் ஏப்ரல் 2, 1942 அன்று பீகார் மாநிலத்தில் பஜ்பூர் மாவட்டத்தில் உள்ள பசந்த்புர் கிராமத்தில் லால் பகதுாா் சிங் மற்றும் லகாசோ தேவி ஆகியோாின் மகனாகப் பிறந்தார் அவர் தனது ஆரம்ப மற்றும் இடைநிலைக் கல்வியை பாட்னாவிலுள்ள நேதர்ஹாட் உண்டு-உறைவிடப் பள்ளியில் படித்தாா்.  
மேலும் தனது கல்லுாிக் கல்வியை பாட்னா அறிவியல் கல்லூரியில் பெற்றார். வசிஷ்ட நாராயண் சிங் ஒரு புராணமாக மாறினாா். பாட்னா பல்கலைக்கழகத்தின் இரண்டு வருட படிப்பில் பி.எஸ்.சி. (Hons.) கணிதத்தில் அதன் முதல் ஆண்டில். அவருடைய சாதனைகள் இன்னமும் நெடார்ட் வித்யாலயாவின் பெருமை கொண்ட ஒரு உணர்வுடன் குறிப்பிடப்படுகின்றன அவர் தனது Ph.D. பட்டத்தை 1969 ஆம் ஆண்டில் கலிபோர்னியா பல்கலைக்கழகத்தில் “ஒரு சைக்ளிக் வெக்டருடன் கர்னல்கள் மற்றும் இயக்கிகளை மறுகட்டமைத்தல்“ என்ற தலைப்பில் சமா்ப்பித்துப் பெற்றாா். அவரது முனைவர் படிப்பிற்கான ஆலோசகர் ஜான் எல் கெல்லி ஆவார்.  

## தனிப்பட்ட வாழ்க்கை
அவர் 1974 ஆம் ஆண்டில் திருமணம் செய்துகொண்டார். அவர் ஸ்கிசோஃப்ரினியா எனும் நோயால் அவதிப்பட்டார். திருமணம் நடந்த சில வருடங்களுக்குப் பிறகு அவரும் அவரது மனைவியும் நோயால்  
பிாிந்து விட்டனா். அவர் தற்போது தனது கிராமத்தில் அரசாங்கத்திலிருந்து எந்தவிதமான கவனமும் இல்லாமல் இருக்கிறார்.  

## தொழில்
அவர் தனது Ph.D. ஐப் பெற்ற பிறகு, NASA இல் பணியாற்றினார். பின்னர் 1973 இல் ஐஐடி கான்பூரில் (இந்திய தொழில்நுட்பக் கழகம், கான்பூர்) ஆசிாியராகப் பணியாற்ற வந்தாா். மேலும் மும்பையிலுள்ள டி. ஐ. எஃப். ஆா் இல் பணியாற்றினாா். 2014 ஆம் ஆண்டில் அவர் மதுபூரில் புபேந்திர நாராயண் மண்டல் பல்கலைக்கழகத்தில் கவுரவப் பேராசிாியராக நியமிக்கப்பட்டார்.  

## படைப்புகள்
- Singh, Vashishtha N. (1974). *Reproducing kernels and operators with a cyclic vector*. I. Pacific J. Math. 52 (1974), no. 2, 567–584.
- Singh, V.N. (1957) "Certain generalized hypergeometric identities of the Rogers-Ramanujan type",Pac. J. Math. 7, 1011-1014
- Singh, V.N. (1957) "Certain generalized hypergeometric identities of the Rogers-Ramanujan type (II)",Pac. J. Math. 7, 1691-1699
- Singh, V.N. (1959) "A note on the computation of Alder's polynomials," Pac. J. Math., 9, 271-275
- George E. Andrews (1974) "An analytic generalization of the Rogers-Ramanujan Identities for odd moduli", Proc. Natl. Acad. Sci. USA, Vol 71, No.10, 4082-4085

## மேற்கோள் நுால்கள்
# நிழல் தாங்கல், நெல்லி-நின்ற விளை

மேற்கு கன்னியாகுமரியில் உள்ள அய்யாவழி வழிபாட்டுத் தலம் சில முக்கிய வழிபாட்டு மையங்களில் நெல்லி-நின்றவிளை நிழல் தாங்கலும் ஒன்று .இது தாமரைத் தாங்கல் வரிசையில் கட்டப்பட முதல் நிழல் தாங்கல் ஆகும் .  

மார்தாண்டத்திலிருந்து 4 கி.மீ வடகிழக்கு திசையிலும், நாகர்கோவிலிலிருந்து 26 கி.மீ வட மேற்கு திசையிலும் ஆற்றூரிலிருந்து அருமனை செல்லும் சாலையின் மத்தியில்  
இப்பகுதி அமைந்துள்ளது. 1882 ஆம் ஆண்டில் இந்த நிழல் தாங்கல் முதலில் கட்டியிருந்தாலும், தாமரைவடிவிலான கட்டிடக்கலையில் புதிய கட்டமைப்பு சமீபத்தில் கட்டப்பட்டது. இந்த நிழல்தாங்கல் 2004 ஆம் ஆண்டு அடிக்கல்நாட்டப்பட்டு , ஏப்ரல் 2006 இல் பால பிரஜாபதி அடிகளாரால் துவக்கப்பட்டது.  

## மேலும் காண்
# ஆலமரத்துப்பட்டி (விருதுநகர்)



**ஆலமரத்துப்பட்டி** (*Alamarathupatti*) என்பது தமிழ்நாட்டில் விருதுநகர் மாவட்டத்தில் சிவகாசி வட்டத்தில் அமைந்துள்ள கிராமம் ஆகும்.  

## அமைவிடம்
ஆலமரத்துப்பட்டி திருத்தங்கலிலிருந்து 4 கிலோமீட்டர் தொலைவிலும் சிவகாசியிலிருந்து 6 கிலோமீட்டர் தொலைவிலும் அமைந்துள்ளது. ஆலமரத்துப்பட்டியைச் சுற்றி செங்கமலப்பட்டி, நாரணாபுரம், செல்லையநாயக்கன்பட்டி ஆகிய கிராமங்களும், திருத்தங்கல், சிவகாசி ஆகிய நகரங்களும் உள்ளன.  

இக்கிராமத்தில் மிகப் பழமையான அரசமரமும், காளி கோவிலும், கிருட்டிணர் கோவிலும் அமைந்துள்ளது. ஏப்ரல் மாதத்தில் திருவிழா மிக விமரிசையாக இக்கிராமத்தில் நடைபெறும். திருவிழாவின் போது நாராயணர் மற்றும் நாச்சியார் சுவாமி சிலைகள், திருத்தங்கலிலிருந்து பல்லக்கில் கொண்டு வரப்பட்டு பூசை செய்யப்படும். இப்பல்லக்கை கிராம மக்களே சுமந்து வருவர். இக்கிராமத்தில் நுழையும் இடத்தில் முக்கு பிள்ளையார் கோயில் உள்ளது. புதிய முயற்சிகளில், புதிய வேலைகளில் ஈடுபடும் போது முக்கு பிள்ளையாரை வணங்கிச் செல்வர்.
# மோர்கன் வார்டு


மோர்கன் வார்டு (1901 – 1963) என்ற அமெரிக்க கணித மேதை கலிபோர்னியா தொழில் நுட்ப நிறுவனத்தில் கணித பேராசிரியராக இருந்தார்.  

வார்டு பொது எண்ணியலின் அடிப்படை தலைப்பில் அவரது ஆலோசகர் எரிக்டெம்பிள் பெலின் உதவியோடு 1928 ஆம் ஆண்டில் கால்டெக்கில் முனைவர் பட்டம் பெற்றார். அவர் கால்டெக்கில் ஒரு ஆராய்ச்சியாளராகவும்இ 1929-ல் ஆசிரியராகவும் தொடர்ந்து 1963-ல் தனது இறப்பு வரை அங்கே இருந்தார். அவரது முனைவர் பட்ட மாணவர்களில் ராபர்ட் பிடில் வொர்த் கால்டெக் பேராசிரியரானார். அவர் தேசிய அறிவியல் அறக்கட்டளையோடு இணைந்து தொடக்கப்பள்ளி கணித பாடத்திட்ட சீர்திருத்தத்திற்கு பணிபுரிந்தார். .  'நவீன ஆரம்ப கணிதம்' என்ற புத்தகத்தை எழுதினார்  

வார்டின் படைப்புகள் கால்டெக் நூலகத்தில் சேகரிக்கப்பட்டுள்ளன. நவம்பர் 21-22இ 1963 அன்று கால்டெக்கில் அவரது நினைவாக கருத்தரங்கு நடைபெற்றது.
# லுங்ஷர்


**லூங்சர்** (*Tsipön Lungshar*, 1880–1938) என்பவர் ஒரு திபெத்திய அரசியல்வாதி, இசைக்கலைஞர், மெய்யியலாளர், கவிஞர் மற்றும் மருத்துவர் ஆவார். 13-வது தலாய் லாமாவின் மரணத்தைத் தொடர்ந்து ஒரு கம்யூனிச சதித்திட்டத்தைத் திட்டமிட்டதன் மூலம், 1930களில் திபெத்திய அரசாங்கத்தின் முக்கிய நபராக மாற முயன்றதாக பழமைவாத அரசியல் எதிரிகளால் இவர் குற்றம் சாட்டப்பட்டார்.  

13-வது தலாய் லாமாவால் இரண்டு தசாப்தங்களாகப் பயிற்றுவிக்கப்பட்ட அவரது 'மூன்று உதவியாளர்களில்' ஒருவராக விளங்கியவர் லூங்சர். தலாய்லாமாவின் திபெத்திய நவீனமயமாக்கல் திட்டத்திற்கு பெரிதும் உதவியாக இருந்தார். மற்றைய இரண்டு உதவியாளர்கள் சரோங், குன்பெல்லா, இருவரும் வேளாண்மைக்குப் பொறுப்பாக இருந்தனர். இவர்கள் மூவரும் விதிவிலக்காக திறமையானவர்களாக இருந்தனர் என்றும் கூறப்பட்டது.  

சரோங், மற்றும் குன்பெல்லாவைப் போலவே, அவர்களின் பாதுகாவலரான 13-வது தலாய்லாமா இறந்தவுடனேயே, அனைத்து நவீனமயமாக்கலையும் சீர்திருத்தத்தையும் எதிர்த்த தீவிரப் பழமைவாதி லாசா மேல்குடிகளுக்கு லுங்சரும் ஓர் இலக்காக மாறினார்: லூங்சர் ஒரு சதித்திட்டத்தை திட்டமிட்டு ஒரு கம்யூனிச அமைப்பை நிறுவ முயன்றதாக குற்றம் சாட்டப்பட்டார். தலாய்லாமாவின் ஏனைய நெருங்கிய உதவியாளர்களை விட பெரிய அச்சுறுத்தலாகக் கருதப்பட்ட லூங்சர் சிறையில் அடைக்கப்பட்டார். அத்துடன் அவர் பிற்காலத்தில் எந்தவொரு அரசியல் எதிர்ப்பையும் மேற்கொள்ளாதிருக்க அவரது இரண்டு கண்களும் பிடுங்கப்பட்டன.
# செயல்திட்ட முறை

**செயல்திட்ட முறை** (*Project method*) என்பது 18 ஆம் நூற்றாண்டில் ஐரோப்பாவில் கட்டிடக்கலை மற்றும் பொறியியல் படிக்கும் பள்ளி மாணவர்களிடத்து அறிமுகப்படுத்தப்பட்ட கற்பித்தல் வழிமுறை ஆகும். இந்த முறையானது பட்டம் பயிலும் மாணவர்கள் தங்கள் பயிற்சிக் காலத்திலேயே அவரவர் வணிகங்களில் தாங்கள் தீர்வு காண வேண்டிய பிரச்சனைகளுக்கு, உதாரணமாக ஒரு நினைவுச் சின்னத்தை வடிவமைத்தல், நீராவிப் பொறியை உருவாக்குதல் போன்ற செயல்பாடுகளின் போது தாம் பெற்ற அறிவு மற்றும் திறனை எவ்வாறு பயன்படுத்துவது என்பதைச் செயல்முறையாகக் கற்றறியும் பொருட்டு அறிமுகப்படுத்தப்பட்டது. 20 ஆம் நூற்றாண்டின் முற்பகுதியில் வில்லியம் கில்பாட்ரிக் என்பவர் இச்செயல்திட்ட முறையை கல்வியியலின் ஒரு மெய்யியலாக நீட்டித்தார். இவர் வடிவமைத்த இம்முறையானது நடைமுறைவாதக் கோட்பாட்டின் அடிப்படையிலான குழந்தை மையக் கற்றல் அணுகுமுறையாகும். இந்த இரு அணுகுமுறைகளும் உலகெங்கும் உள்ள ஆசிரியர்களால் கடைபிடிக்கப்பட்டு வருகின்றன. மரபுசார் கல்வியைப் போலல்லாமல், செயல்திட்ட முறையின் முன்னோடிகள் மாணவர்களை மிகச்சிறிய அளவிலான ஆசிரியர் வழிகாட்டுதலுடன் தாங்களாகவே பிரச்சனைக்கான தீர்வினைக் காண முயற்சியெடுக்க அனுமதித்தனர். இம்முறையில் ஆசிரியர் அறிவு மற்றும் தகவல்களைத் தரும் நபராக அல்லாமல் ஒரு ஏதுவாளராகவே பார்க்கப்பட்டார்.  

செயல்திட்ட முறையில் மாணவர்கள் தங்களது சுற்றுப்புறத்தில் உள்ள சாத்தியமான வாய்ப்புகளைத் தங்கள் புலன்கள் வழியாகக் கண்டறியவும், அனுபவித்து உணரவும் அனுமதிக்கப்பட வேண்டும். மேலும் அவர்கள் தங்களின் சொந்த விருப்பார்வங்களின் அடிப்படையில் தங்களது கற்றலை வழிநடத்தவும் வேண்டும். பாடநூல்களின் வழியாக மிகச்சிறிதளவே கற்றுத்தரப்பட வேண்டும். மனனம் செய்து கற்றலுக்கு மாற்றாக அனுபவ வழிக் கற்றலுக்கு கூடுதல் முக்கியத்துவம் அளிக்கப்பட வேண்டும். செயல்திட்ட வகுப்பறையானது மக்களாட்சிப் பண்புகளையும் கூட்டுழைப்பையும் கொண்டு நோக்கம் சார்ந்த பிரச்சனைகளை தீர்ப்பதற்கு வாய்ப்பளிப்பதாக இருக்க வேண்டும்.  

கில்பாட்ரிக் தனது செயல்திட்ட முறைக்காக நான்கு வகுப்பறைகளை வடிவமைத்தார். அவை: கட்டமைப்பு (நாடகs எழுத்து), அனுபவிப்பு (ஒரு இசைக்கச்சேரியை அனுபவிப்பது போன்றது), பிரச்சனை (உதாரணத்திற்கு வறுமை போன்ற சமூகப் பிரச்சனைகளைப் பற்றி கலந்துரையாடுவது), மற்றும் குறிப்பிட்ட ஒன்றைக் கற்றறிதல் (நீச்சல் போன்ற திறன் சார்ந்த ஒன்றை கற்றல்).  

- Knoll, Michael (1996): Faking a dissertation: Ellsworth Collings, William H. Kilpatrick and the "project curriculum". *Journal of Curriculum Studies* 28, no. 2, pp.&nbsp;193–222.
- Knoll, Michael (1997): The Project Method: Its Vocational Education Origin and International Development. *Journal of Industrial Teacher Education* 34, 59-80.
- Knoll, Michael (2010): "A Marriage on the Rocks": An Unknown Letter by William H. Kilpatrick About His Project Method. Eric-online document 511129.
- Knoll, Michael (2012): “I Had Made a Mistake”: William H. Kilpatrick and the Project Method. *Teachers College Record* 114, issue 2, 45 pages.
- Knoll, Michael (2014) Project Method. In D. C. Phillips (ed) *Encyclopedia of Educational Theory and Philosophy*, Vol. 2 (London: Sage), 665-669.
# ஐக்கிய மாகாணம்



**ஐக்கிய மாகாணம்** (1937–50) (United Provinces-. (**UP**), பிரித்தானிய இந்தியாவின் வடக்கில் இருந்த மாகாணம் ஆகும். 1947ல் இந்திய விடுதலைக்குப் பின்னர் ஐக்கிய மாகாணம் 1955 வரை இந்தியாவில் செயல்பட்டது.  

## வரலாறு
ஆக்ரா மற்றும் அயோத்தி பகுதிகளைக் கொண்டு, ஏப்ரல் 1937ல் ஐக்கிய மாகாணம் பிரித்தானிய இந்தியா அரசால் நிறுவப்பட்டது. ஐக்கிய மாகாணம் தற்கால உத்தரப் பிரதேசம் மற்றும் உத்தரகண்ட் மாநிலங்களின் பகுதியாக செயல்பட்டது.  

### மாகாண சுயாட்சி
இந்திய அரசுச் சட்டம், 1935ன் படி, 1937ஆம் ஆண்டில் மாகாண சட்டமன்றங்களுக்கு, மக்களால் தேர்ந்தெடுக்கப்பட்ட பிரதிநிதிகளைத் தேர்ந்தெடுக்க நடந்த தேர்தலில், இந்திய தேசிய காங்கிரசு அதிக தொகுதிகளைக் கைப்பற்றி ஐக்கிய மாகாணத்தில் வெற்றி பெற்றும் அரசு அமைக்க முன்வரவில்லை.  
இதனால் ஐக்கிய மாகாண ஆளுநர், தேசிய விவசாய கட்சிகளின் தலைவரான சட்டாரி நவாப் முகமது அகமது செய்யது கான் தலமையில் அரசு அமைக்க அழைத்தது.  

ஜூலை 1937ல் காங்கிரஸ் கட்சி அரசு அமைக்க சம்மதித்ததால், ஐக்கிய மாகான ஆளுநர் ஹாரி கிரகம் ஹேய்க், கோவிந்த் வல்லப் பந்த் தலைமையிலான அமைச்சரவைக்கு பதவிப் பிரமானம் செய்து வைத்தார்.  

1939ல் அனைத்து மாகாணங்களிலும் பிரித்தானிய ஏகாதிபத்தியத்திற்கு எதிர்ப்பு தெரிவித்து, காங்கிரஸ் தலைமையிலான அமைச்சரவைகள் பதவியை துறந்ததால், மாகாணங்களின் ஆளுநர்களின் ஆட்சி அமலாக்கப்பட்டது.  
பின்னர் 1946ல் நடைபெற்ற மாகாண சட்டமன்றங்களுக்கு நடைபெற்ற தேர்தல்களில், ஐக்கிய மாகாணத்தில் காங்கிரஸ் கட்சியின் முதலமைச்சராக கோவிந்த் வல்லப் பந்த் மீண்டும் தேர்ந்தெடுக்கப்பட்டார்.  

### இந்திய விடுதலைக்குப் பின்னர்
1947ல் இந்திய விடுதலைக்குப் பின்னர் ஐக்கிய மாகாணத்தில் இருந்த இராம்பூர், காசி, கார்வால் போன்ற சுதேச சமஸ்தானங்கள் இந்தியாவின் ஐக்கிய மாகாணத்துடன் இணைக்கப்பட்டது.  
25 சனவரி 1950ல் ஐக்கிய மாகாணத்தின் பெயர் உத்தரப் பிரதேசம் என பெயர் மாற்றம் செய்யப்பட்டது.  
2000ல் உத்தரப் பிரதேசத்தின் வடகிழக்கு பகுதியான உத்தராஞ்சல் பகுதியை உத்தரகண்ட் மாநிலமாக பிரிக்கப்பட்டது.  

## இதனையும் காண்க
- ஐக்கிய ஆக்ரா மற்றும் அயோத்தி மாகாணம்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# மடிச்சல்

**மடிச்சல்** என்பது கன்னியாகுமரி மாவட்டம், விளவன்காேடு வட்டத்திலுள்ள ஒரு கிராமம் ஆகும். இக்கிராமம் குழித்துறை அருகிலுள்ளது. புராணக் காலத்தில் அரேபிய கடலிலிருந்து வணிகர்கள் வந்திருந்த இக்கிராமம் ஒரு வரலாற்று துறைமுகமாக உள்ளது  

## புவியியல்
Madichel spreads over an area of 3&nbsp;km².  

### விவசாயம்
இந்த கிராமத்தின் வருமானத்தில் விவசாயம் முக்கிய பங்கை வகிக்கிறது. தாமிரபரணி நதி மற்றும் கீரன் குளம் (குளம்) நீர்ப்பாசன நீர் முக்கிய ஆதாரமாக உள்ளது. நெல், வாழைப்பழம், தேங்காய் மரங்கள், காய்கறிகள், பழ வகைகள் மற்றும் ரப்பர் ஆகியவை இந்த கிராமத்தில் உள்ள முக்கிய சாகுபடி ஆகும். விவசாயத்துடன் நகைத்தொழில் மற்றும், தச்சு வேலை இந்த கிராம மக்களுக்கு ஒரு முக்கிய வேலைவாய்ப்பாக உள்ளது. இயற்கை அழகு மிக்க இக்கிராமத்தில் நெல் வயல்கள், சாகுபடி பயிர்கள் மற்றும் பயனுள்ள எல்லைகள் கொண்ட மரங்கள் உள்ளன. கீரன் குளம் குளத்தில் இருந்து மடிச்செல் ஆற்றின் பாதையில் பல கவர்ச்சிகரமான காட்சிகள் உள்ளன.
# செல்ல வைகுண்ட பதி

செல்ல வைகுண்ட பதி மேற்கு கன்னியாகுமரி மாவட்டத்தில் உள்ள பழமையான நிழல் தாங்கல்களில் ஒன்று. இது மார்த்தாண்டம் மற்றும் குலசேகரம் இடையே திருவட்டாறுக்கு 6 கி.மீ. தொலைவில் மார்த்தாண்டம்; மிட்வேயில் அமைந்துள்ளது. மாவட்டத்தில் மூன்று திரு ஏடு வாசிப்பு நடத்தப்படும் ஒரே நிழல் தாங்கல் தான் இது.  

## புராணம்
இந்த நிலம் 1940-ஆம் ஆண்டு வரை திருவனந்தபுரத்திலுள்ள சங்கு சொந்தமானது. செல்லம் சாமியார் இந்த நிழல் தாங்கலில் முக்கியமானவர் ஆவார். இவர் ஒரு விஷ்ணு பக்தர்இ தனது குடிசையில் ஒரு பீடத்தை அமைத்து தனது தினசரி பிராத்தனையை வழங்க பயன்படுத்தப்பட்டது. ஒரு கோயிலை நிர்மாணிக்க அவரது கனவில் இறைவன் நாராயணனால் அறிவுறுத்தப்பட்டதாக கூறப்படுகிறது. ஒரு இஞைனாக இருந்த சாமியார் தனக்கு சொந்த நிலம் இல்லாததால் தனது கனவை நிறைவேற்ற இயலவில்லை. இதனால் ஏமாற்றம் அடைந்த அவர்இ எந்த நிலமும் இல்லாமல் ஒரு ஆலயத்தை எப்படி நிர்மாணிக்கமுடியும் என நாராயணரிடம் முறையிட்டார். அவர் நேரம் வரும் போது நிலம் கிடைக்கும் என்ற கட்டளைகளை பெற்றுக் கொண்டு அதற்கான ஏற்பாடுகளை செய்ததாக கூறப்பட்டது.  

இதற்கிடையில் சங்கரன் தம்பிக்கு கனவில் செல்ல சாமியார் கோயிலுக்கு தேவையான நிலத்தை கொடுக்க பண்டாரம் ஒருவர் உத்தரவிட்டார். தம்பியின் ஆரம்ப கனவை அலட்சியம் செய்த போதிலும் அவர் மற்றும் அவரது தாயார் அடுத்த நாட்களில் பலமுறை கனவு கண்டதால் அவர் தானே அந்த நிலத்தை நன்கொடையாக வழங்குவதற்காக திருவட்டார் வந்தார். 1944-ஆம் ஆண்டு அவர் சாமியாரை கண்டுபிடித்தார். 1942-ஆம் ஆண்டு சி.இ.இ.இல் கட்டப்பட்ட தற்போதைய கோவில் பட்டத்து அய்யா கிருஷ்ணராமா மணியால் திறக்கப்பட்டது.  

## திருவிழாக்கள்
திரு ஏடு வாசிப்பு தமிழ் மாதங்களில் வைகாசி, ஆவணி மற்றும் மார்கழி மாதங்களில் நடத்தப்படுகிறது. வைகாசி திருவிழா 10 நாட்கள் நீடிக்கும். அதே நேரம் ஆவணி மற்றும் மார்கழி திருவிழாக்கள் ஒவ்வொன்றும் மூன்று நாட்கள் நடைபெறும்.
# ஓரகத் தனிமங்களின் பயன்பாடுகள்



ஒரே தனிமத்தின்(Element) வெவ்வேறு அணு பொருண்மை (*Atomic mass*) கொண்ட வெவ்வேறு வகைகள் ஓரகத் தனிமங்கள் என்று அழைக்கப்படுகின்றன.  

## பயன்பாடுகள்
ஓரகத் தனிமங்கள் அவற்றின் சிறப்புப் பண்புகளின் காரணமாகப் பல்வேறு வகைகளில் பயன்படுகின்றன. குறிப்பாக, அவற்றின் வேதிப்பண்புகளும் அவற்றின் உட்கருப் பண்புகளும் பயன்படுத்தப்படுகின்றன.  

## ஓரிமத்தனிம அடையாளமிடல் (isotopic labelling)
மிகச் சாதாரணமாகப் பயன்பாடுகளில் முக்கியமானது ஓரிமத்தனிம அடையாளமிடல் (isotopic labelling) அசாதாரணமான ஓரகத் தனிமங்கள் அல்லது கதிரியக்க ஓரகத் தனிமங்கள் வேதி எதிர் வினைகளில் சுவடைகளாகவோ (tracers)குறிஞன்களாகவோ (markers)பயன்படுத்தப்படுகின்றன.  

## கதிரியக்க ஒரகத் தனிம அடையாளமிடல் (radioisotopic labelling)
பொதுவாக ஒரு தனிமத்தின் அணுக்களை ஒன்றிலிருந்து மற்றொன்று பிரித்தறிய முடியாது. எனினும், வெவ்வேறு பொருண்மை கொண்ட நிலையான ஓரகத் தனிமங்களைப் பயன்படுத்தும்போது, அவற்றை ஒன்றிலிருந்து மற்றொன்றாக பொருண்மை நிற நிரல் ஒளி அளவையியல் (mass spectrometry)அல்லது அகச்சிவப்பு (infrared)நிற நிரலியல் மூலம் பிரித்தறிய முடியும். கதிரியக்க ஓரகத் தனிமங்களைப் பயன்படுத்தும்போது, அவற்றினை அவை உமிழும் கதிரியகத்தின் மூலம் கண்டறியலாம். இது கதிரியக்க ஒரகத் தனிம அடையாளமிடல் (radiosiotopic labelling).  

## கதிரியக்கப்படமெடுப்பு (autoradiography)
இம்முறையைப் பயன்படுத்தும்போது உமிழப்படும் கதிரியக்கத்தைக் கண்டறிய கீகர்-முல்லர் எண்ணியும் (Geiger - Muller counter) மிளிர்வொளி வெண்ணியும் (scintillating counter) பயன்படுத்தப்படுகின்றன. திசுவில் கதிரியக்க ஓரகத் தனிம அடையாளமிடல் செய்யப்பட்டிருந்தால் அவற்றிலிருந்து வெளியேறும் கதிரியக்கத்தைக் கண்டறிய கதிரியக்கப்படமெடுப்பு (autoradiography) முறை பயன்படுத்தப்படுகிறது.  

## சுவடைகள்(tracers)
கதிரியக்க ஓரகத் தனிமங்கள் ஒருசில (எடுத்துக்காட்டாக, கார்பன்) தாவர வளர்சிதை மாற்ற நிகழ்வுகளை கண்டறியும் சுவடைகளாக (tracers)பயன்படுத்தப்படுகின்றன. வேர்மூலம் நீரின் வழி உறிஞ்சப்பட்ட தனிமங்களும், இலையால் உண்டாக்கப்பட்ட உணவுப் பொருட்களும் தாவரத்தின் மற்ற பகுதிகளுக்கு எவ்வாறு எடுத்துச் செல்லப்படுகின்றன என்பதைச் சுவடைகளைப் பயன்படுத்தி எளிதில் அறியலாம்.  

## கதிரியக்கக் காலகணிப்பீடு (radiometric dating)
ஓரகத் தனிமங்களின் கதிரியக்கம் தொடர்பான மற்றொரு தொழில்நுட்பம் (technique) கதிரியக்கக் காலகணிப்பீடு (radiometric dating) ஆகும். ஒரு தனிமத்தின் நிலையற்ற ஓரகத்தனிமத்தின் தெரிந்த அரைவாழ்க்கை(half life) பண்பை அடிப்படையாகக் கொண்டு ஒரு பாறை அல்லது தொல்லுயிர் எச்சத்தின் வயதை ஓரளவுக்குத் துல்லியமாகக் கண்டறியலாம்.
# திம்மாபுரம் அரசு தோட்டக்கலை பண்ணை

**திம்மாபுரம் அரசு தோட்டக்கலை பண்ணை** என்பது தமிழ்நாட்டின், கிருஷ்ணகிரி மாவட்டம் திம்மாபுரம் என்ற ஊரில் செயல்படும் ஒரு அரசு தோட்டக்கலை பண்ணை ஆகும்.  

இந்தப் பண்ணையானது கிருஷ்ணகிரியில் இருந்து எட்டு கிலோமீட்டர் தொலைவில் அமைந்துள்ள திம்மாபுரம் என்னும் சிறிய கிராமத்தில் தேசிய நெடுஞ்சாலையோரம் அமைந்துள்ளது. இந்தப் பண்ணை 1952 ஆம் ஆண்டு அமைக்கப்பட்டது. இது 9.69 எக்டர் பரப்பளவில் அமைந்துள்ள இப்பண்ணையில், செடி வளர்க்கும் பணியில், 39 பணியாளர்கள் ஈடுபட்டுள்ளனர்.  

இப்பண்ணையில், உயர்ரக மா ஒட்டு செடிகளான ஜகாங்கீர், ஹீமாயுதின், இமாம்பசந்த், சேலம் பெங்களூரா, பஞ்சவர்ணம், செருகு போன்றவை தனித்தனியாக வைக்கப்பட்டு, ஒட்டு வைக்கப்படுகிறது. மேலும் இங்கு புளி, நெல்லி, மாதுளை, பலா மற்றும் வீட்டு தோட்டங்களுக்கு தேவையான கருவேப்பிலை, முருங்கை மற்றும் குரோட்டன்ஸ் எனப்படும் அலங்கார செடிகள் உற்பத்தி செய்யப்பட்டு விற்பனை செய்யப்படுகின்றன. இங்கு உற்பத்தி செய்யப்படும் செடிகள், தனியார் நர்சரி கார்டனில் உற்பத்தி செய்யப்படும் செடிகளை காட்டிலும் தரம் வாய்ந்ததாகவும், விலை குறைவாகவும் உள்ளதால் தமிழகத்தில் கோவை, சேலம், தர்மபுரி, வேலூர், திருச்சி, நாமக்கல், கரூர் போன்ற மாவட்டங்களை சேர்ந்த விவசாயிகள், இங்கு வந்து செடிகளை வாங்கி செல்கின்றனர். ஆண்டுதோறும், 35 ஆயிரம் உயர்ரக ஒட்டு மா செடிகளும், 6,500 புளியஞ்செடிகளும், 3,500 சப்போட்டா செடிகளும், 3,000 கொய்யா செடிகளும் உற்பத்தி செய்யப்பட்டு விற்பனை செய்யப்படுகிறது. உரிகம் ரக புளியஞ் செடிகள் கடல் ஓரம் உள்ள நிலத்தை தவிர, மற்ற அனைத்து வகை நிலங்களிலும் செழித்து வளர்ந்து அதிக லாபம் தரும் என்பதால், அதிகம் விற்பனை செய்யப்படுகிறது.
# சியாயி மாநகர அருங்காட்சியகம்


**சியாயி நகராட்சி அருங்காட்சியகம்** (*Chiayi Municipal Museum*) தைவான் நாட்டின் கிழக்கு மாவட்டத்திலுள்ள சியாயி நகரத்தில் அமைந்துள்ளது.  

## வரலாறு
சியாயி நகராட்சி அருங்காட்சியகம் தைவான் நாட்டின் சியாயி நகரத்தில் வசிப்பவர்கள் அனைவருக்கும் ஒரு கலாச்சார பொது இடத்தை நிறுவும் நம்பிக்கையில் நிறுவப்பட்ட ஒரு கூட்டு சமூக முயற்சியாகும். இதன் காட்சிக்கூடங்களில் திபெத்திய புத்த நூல்களை மறைப்பதற்குப் பயன்படுத்தப்பட்ட பட்டுப் போர்வைகள் மற்றும் குயிங் பேரரசர்களின் இசுலாமிய பச்சை மணிக்கல் ஆகியவை அடங்கிய சேகரிப்பும் வைக்கப்பட்டுள்ளன.  

## கண்காட்சிகள்
அருங்காட்சியகத்தில் பின்வரும் காட்சியகங்கள் உள்ளன:  
- புவியியல் மண்டபம்
- புதைபடிவ மண்டபம்
- நுண்கலைகள் காட்சியகம்
## செயற்பாடுகள்
கைரேகை, தூரிகை மை ஓவியம், காகித கலைப் பொருள்கள், விளக்கப்படம், தைவானிய தொடுதலுடன் மலர் கலை போன்றவற்றில் அருங்காட்சியகம் படிப்புகளையும் பட்டறைகளையும் வழங்குகிறது.  
## போக்குவரத்து
அலிசன் வனத்துறை இரயில்வேயின் பெய்மென் நிலையத்திலிருந்து மேற்கே நடந்து செல்லும் தூரத்தில் சியாயி நகராட்சி அருங்காட்சியகத்தை அணுகலாம்.
# சையாதியா சைசாண்டியா


**சையாதியா சைசாண்டியா** (*Cyathea gigantea*) என்பது பெரணி மர வகையைச் சார்ந்தது. இது வடகிழக்கு இந்தியா முதல் தென்னிந்தியா, நேபாளம், மியான்மர், தாய்லாந்து, லாவோஸ், வியட்நாம், மலாய் தீபகற்பம், மத்திய சுமத்திரா மற்றும் மேற்கு ஜாவா ஆகிய நாடுகளில் காணப்படுகிறது.  

இத்தாவரமானது சையாத்தியா கிளாபரா போன்றே காணப்படுவதாகத் தாவரவியலாளர்கள் லாா்ச் மற்றும் பிராக்கின்ஸ் தொிவிக்கின்றனா். மேலும் சாயத்தியா போடோபில்லா மற்றும் சையாத்தியா சய்டியுபியா தாவரங்களோடு ஒரு குழுவாகப் பண்புகளில் ஒத்துப் போவதாகவும், மேற்காணும் பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று இவர்கள் தெரிவிக்கின்றனர். சைசாண்டியா என்னும் பதம் மிகப்பொிய ஓலை போன்ற இலை அமைப்பை குறிப்பதாகக் கொள்ளலாம்.  

600-1000 மீட்டா் வரை உயரத்தில் ஈரமான வெளிகளில் வளரக் கூடியது. தண்டுப் பகுதியானது நேராகவும் 5 மீட்டா் அல்லது அதற்கு மேலும் உயரமாக வளரக் கூடிய தன்மை கொண்டது.  
இலைப்பகுதி இரண்டு அடுக்கு மற்றும் மூவடுக்கு முறையில் காணப்படுகிறது. இலைக்காம்புப்பகுதி நீளமாகவும் செதில்கள் உதிா்ந்த பிறகு அடா் கறுப்பு நிறமாகவும் கடினமாகவும் தென்படுகிறது. செதில்கள் அடா்ந்த பழுப்பு நிறத்தில் ஒளி ஊடுருவும் தன்மையானதாகவும், குறுகிய நிறமிழந்த நுனிகளை உடையதாகவும் உள்ளது. வட்ட வடிவமான சோரைகைள கொண்டுள்ளது.
# சுற்றுச்சூழல் மேலாளர்

**சுற்றுச்சூழல் மேலாளர்** என்பவர் சுற்றுச்சூழலைப் பாதுகாக்கும் காரணிகளின் அடிப்படையில் ஒரு சில திட்டங்களையோ  
உத்திகளையோ சில நிறுவனங்களுக்கு வழங்கி உதவுபவரும் செயல்படுத்துபவரும் ஆவார். சுற்றுச்சூழல் மேலாள்ர்கள் இயற்கை முகவர் தொடங்கி, பெருநிறுவன சுற்றுச்சூழல் முகவர் உள்ளடங்க, உள்ளூரில் பகுப்பாய்வு செய்யும் உள்ளூர் சுற்றுச்சூழல் மேலாளர்,  
உழவர்கள், சுற்றுச்சூழல் ஆர்வலர்கள் ஆகியோருடன் தொடர்புபடுத்தப்படுகின்றனர். சுற்றுச்சூழல் மேலாளர்கள் பெரும் திட்டங்களை அரசியல்சார்ந்தும், அரசியல் சாராமலும் செயல்படுத்துவர்.  

சுற்றுச்சூழல் நவீனமயமாக்கலின் நோக்கம் என்பது சுற்றுச்சூழல் மேலாண்மையினை பலவித கருத்தாக்கங்களையும் சிந்தனைகளையும் திட்டங்களாக உருவாக்கி அவற்றை செயல்படுத்துவதாகும்.  

## நிறுவன சுற்றுச்சூழல் மேலாளர்
கடந்த பத்தாண்டுகளில் இங்கிலாந்தின் ஸ்டீவ் பைன்மேன் சுற்றுச்சூழல் மேலாளர்களைக் கொண்டு "பசுமை" தாரக மந்திரத்தை விழிப்புணர்வாக பரவலாக்கினார். இவ்வாறு செய்வது விளைச்சல் செயல்பாடுகளை மாசுக்கள் இன்றி செய்திடவும், அச்செயல்பாடுகளை சட்டநிலையாக்கவும் உதவுகிறது. ஐணைகுழுமச் சுற்றுச்சூழல் மேலாளர்கள் ஈட்ட நோக்குடன் செயல்படுவதில்லை எனவும், சுற்றுச்சூழல் பாதுகாப்பிற்கு எதிராக செயல்படுவதில்லை எனவும் உறுதியினை மேற்கொள்ள வேண்டும்.</ref> Literature differentiates different styles by managers to engage with the environment.  

## மாநில சுற்றுச்சூழல் மேலாளர்
அரசு நிறுவனங்கள் சுற்றுச்சூழல் சீராக்குதலை செயல்படுத்த தங்கள் ஊழியர்களைக் கொண்டு நேரடியாகவும், தங்கள் சார்பில் குடிசார் முகவர்களை பயன்படுத்தியும் பணியாற்றலாம்.  

## சுற்றுச்சூழல் மேலாளர்களின் ஆய்வு
பல்வேறு அறிவியலாளர்கள் சுற்றுச்சூழல் நிர்வாகத்தில் நேரடியாக ஈடுபட்டுள்ளனர். தற்போது  
நடைமுறைப்படுத்தப்படும் பரிந்துரைகள் சரியானபடி செயல்படுகின்றதா என ஆய்வு செய்கின்றனர். இருப்பினும், மனிதர்கள் சுற்றுச்சூழலை ஆய்வு செய்ய முடியும் என்ற கருத்து தொடர்ந்து விமர்சிக்கப்பட்டே வருகிறது.  

## மேற்கோள்கள்:
# புனித ஜோசப் கான்வென்ட் மேல்நிலைப்பள்ளி

கன்னியாகுமரி மாவட்டம் நாகர்கோவில் நகரில் பெண்களுக்கான புனித ஜோசப் கான்வென்ட் மேல்நிலைப் பள்ளி உள்ளது. இது கோட்டாறு மறைமாவட்டத்தின்கீழ் இயங்குகின்றது.  

## வரலாறு
1910 ஆம் ஆண்டில் பெல்ஜியத்தில் உள்ள  இம்மகுலாேட்தி கோர்டிஸ் மரியா சகோதரிகள் சபையால் இப்பள்ளி தொடங்கப்பட்டது. பள்ளியின் குறிக்கோள் 'மேலே உயர்வுதல்'ஆகும். ஆரம்பப் பள்ளியாக துவங்கப்பட்டு 1920 ஆம் ஆண்டில் நடுத்தரப் பள்ளியாக உயா்த்தப்பட்டது. ஆங்கில  நடுநிலைப் பள்ளி பின்னர் தொடங்கப்பட்டது. 1944 ஆம் ஆண்டில் உயர்நிலைப் பள்ளியாக உயா்த்தப்பட்டது. 1948 இல் மிகவும் குறைவான பள்ளிகளே மேல்நிலைக்கு உயா்த்தப்பட்டது. அதில் இப்பள்ளியும் ஒன்றாகும்.
# ஆப்பரேசன் தண்டர் பேர்டு

**ஆப்பரேசன் தண்டர் பேர்டு** (Operation Thunder Bird) என்பது காட்டுயிரிகள் தொடர்பான குற்றத்திற்கு எதிராக மேற்கொள்ளப்பட்ட ஒரு நடவடிக்கையாகும். இது இந்தியச் சுற்றுச்சூழல் அமைச்சகத்துடன் வனவிலங்குக் குற்றவியல் வாரியமும்(WCCB), வனத்துறை, காலநிலை மாற்றத்திற்கான அமைச்சகமும் ஒன்றிணைந்து இந்தியாவில் 2017 ஆம் ஆண்டு ஜனவரி 30 முதல் பிப்ரவரி 19 வரை காட்டுயிரிகளைப் பாதுகாக்க எடுக்கப்பட்ட ஒரு நடவடிக்கையாகும்.  

## நடவடிக்கைச் செயலாக்க அமைப்புகள்
இன்டர்போல் எனப்படும் பன்னாட்டுக் குற்றவியல் தடுப்புக் காவல் பிரிவு உலக அளவில் நடைபெறும் வனவிலங்குகளின் சட்டவிரோதக் கடத்தல் வேட்டையாடுதல் உள்ளிட்ட வனவிலங்குகளுக்கு எதிரான குற்றங்களைக் கண்டறியம் *ஆப்பரேசன் தண்டர் பேர்டு* என்ற பெயரில் தேடுதல் வேட்டையை நடத்தி வருகிறது. இந்நிலையில் தில்லியைத் தலைமையிடமாகக் கொண்டு இயங்கும் இந்தியாவின் WCCB எனப்படும் *வனவிலங்கு குற்றத்தடுப்பு வாரியம்* (Wild Life Crime Control Bureau) இந்தியச் சுற்றுச்சூழல் அமைச்சகம், வனத்துறை மற்றும் காலநிலை மாற்றத்திற்கான அமைச்சகம் ஆகியவை இதில் பங்குகொண்டன.  

ஆப்பரேசன் தண்டர் பேர்டு என்பது பன்னாட்டுக் குற்றவியல் தடுப்புக் காவல் பிரிவு என்ற அமைப்பினால் இந்தியாவில் தேசிய, பன்னாட்டு பல்வகை உயிரிகளைக் காக்கும் செயலாக்க நடவடிக்கைக்கான ஒரு குறிச்சொல்லாகும். இது ஆமைகளைக் காக்க இந்த அமைப்பால் முன்பே ஏற்படுத்தப்பட்ட ‘ஆபரேசன் சேவா கர்மா’ என்ற நடவடிக்கையுடன் கூடுதலாக இணைக்கப்பட்டதாகும்.  

## விளைவுகள்
இத்திட்ட செயலாக்க நடவடிக்கையின் விளைவாக மொத்தம் 2,524 வகைப்படுத்தப்பட்ட உயிரினங்கள் பாதுகாக்கப்பட்டன. 19.2 கி. யானைத்தந்தம், ஒரு புலித்தோல், 9 காட்டுயிரிகளின் பதப்படுத்திய சடலங்கள், ஒரு பவள உயிரினம், ஒரு ஜார் எனப்படும் பாம்பின் நஞ்சு, எட்டு சிறுத்தைத் தோல்கள், ஒரு இந்திய முஜாராக் எனப்படும் ஒரு விலங்கின் தோல் ஆகியன கைப்பற்றப்பட்டன. இந்த நடவடிக்கை இந்திய அளவில் வனவிலங்குக் குற்றத்திற்கு எதிராக செயல்படும் அனைத்து அமைப்புகளுக்கிடையே ஒரு ஒருமித்த அணுகுமுறையை ஏற்படுத்தியது. இந்த நடவடிக்கையின் விளைவாக இக்குற்றச்செயலில் ஈடுபட்டு வந்த 71 பேர் கைது செய்யப்பட்டனர். இந்நடவடிக்கை அசாம், மேகாலயா, மகாராட்டிரா, ஒடிசா, மத்தியப் பிரதேசம், தில்லி, உத்திராகண்ட், பீகார், மேற்கு வங்காளம், குஜராத், கர்நாடகம், தமிழ்நாடு, உத்திரப்பிரதேசம் ஆகிய மாநிலங்களில் மிகுந்த வரவேற்பைப்பெற்றது. ப்ன்னாட்டு ̈நிறுவனமான இன்டர்போல் அமைப்புடன் இணைந்து பணியாற்றியதால் வனவிலங்குகளுக்கு ஏதிரான குற்றங்களைத் தடுப்பது தொடர்பான பல்வேறு செயல்நெறிமுறைகளை இந்தியப் படைப்பிரிவினர் அறிந்து கொண்டதோடு, நாட்டில் இயங்கும் வனவிலங்குகளுக்கான சட்டவிரோத வணிக மையங்கள் சட்ட விரோத வணிக வழித்தடங்கள் தொடர்பாக விழிப்புணர்வை தோற்றுவித்துள்ளது.
# கன்சாஸ் கார்ப்பரேஷன் கமிஷன்

கான்சாஸ் கார்ப்பரேஷன் கமிஷன் (KCC) என்பது கன்சிலா மாநிலத்தின் பொது பயன்பாட்டு ஆணையமாகும், செனட்டின் ஒப்புதலுடன் ஆளுநரால் நியமிக்கப்பட்ட மூன்று ஆணையர்களால் நடத்தப்படுகிறது. இயற்கை எரிவாயு, மின்சாரம், தொலைபேசி மற்றும் போக்குவரத்து விற்பனையாளர்கள் பாதுகாப்பான, போதுமான மற்றும் நம்பகமான சேவைகளை நியாயமான விலையில் வழங்குவதற்கான பொறுப்பு கமிஷனுக்கு உள்ளது. கமிஷன் பெயரைத் தவிர, அது சார்ட்டர் கார்ப்பரேஷன்கள் அல்ல; அந்த செயல்பாடு மாநில செயலாளரின் அலுவலகத்தால் செய்யப்படுகிறது.  

KCC இன் அதிகாரம் KSA 74-601 இலிருந்து 74-631 வரை பெறப்பட்டது. தற்போதைய கார்ப்பரேஷன் ஆணையர் ஷார் பீஸ்ட் ஆல்பிரெக்ட் (தற்போதைய தலைவர் ஆவார்), ஜே ஸ்காட் எம்கர் மற்றும் பாட் ஆப்பிள்.  

## வரலாறு
கன்சாஸ் கமிஷன் 1883 ஆம் ஆண்டில் கன்சாஸ் சட்டமன்றத்தால் ரெயில்ரோட் ஆணையராக நிறுவப்பட்ட நாட்டின் முதல் மாநில ஒழுங்குமுறை அமைப்புகளில் ஒன்றாகும். நீராவி இயக்கப்படும் இரயில்வேக்கள், எக்ஸ்பிரஸ் நிறுவனங்கள், தூங்கும் கார் நிறுவனங்கள், மற்றும் நிறுவன நிறுவன மின்சார இணைப்புகளை கட்டுப்படுத்தும் அதிகாரத்தையும் அதிகாரத்தையும் ரயில்வே கமிஷன் கொண்டுள்ளது. உறுப்பினர்கள் ஒரு பிரபல வாக்கெடுப்பு மூலம் தேர்ந்தெடுக்கப்பட்டனர்.  

1911 ஆம் ஆண்டில் கன்சாஸ் சட்டசபை மூன்று உறுப்பினர்களைக் கொண்ட பொதுப் பயன்பாட்டுக் கமிஷனைத் தலையங்கம் மற்றும் தொலைபேசி நிறுவனங்கள், குழாய் நிறுவனங்கள், பொதுக் கேரியர்கள், நீர், மின்சாரம், எரிவாயு மற்றும் நகராட்சிகள் சொந்தமாக வைத்திருந்த அனைத்து மின் நிறுவனங்களையும் கட்டுப்படுத்த ஒரு குழுவை உருவாக்கியது. இந்த ஆணையத்தின் உறுப்பினர்கள் ஆளுநரால் நியமிக்கப்பட்டனர்.  

தற்போதைய ஒழுங்குமுறை ஆணையம், கன்சாஸ் மாநிலத்தின் மாநில மாநகராட்சி ஆணையம் 1933 ஆம் ஆண்டில் சட்டமன்றத்தால் நிறுவப்பட்டது. அதன் அதிகார வரம்பு மாசுபாட்டிலிருந்து புதிய மற்றும் பொருந்தக்கூடிய நீரைப் பாதுகாப்பதற்காக கைவிடப்பட்ட கிணறுகளை மூடுவதற்கான மோட்டார் கேரியர்கள், எரிவாயு பாதுகாப்பு மற்றும் மேற்பார்வை ஆகியவற்றின் கட்டுப்பாடு .